Κατερίνα Ζακχαίου

Η **Κατερίνα Ζακχαίου** (26 Ιουλίου 1998, Λεμεσός), είναι Κύπρια διεθνής αθλήτρια πετοσφαίρισης, η οποία αγωνίζεται με τη φανέλα του Πανιωνίου στο Πρωτάθλημα Ελλάδας ως κεντρική.

## Καριέρα
Η Κατερίνα Ζακχαίου γεννήθηκε στη Λεμεσό το 1998 και θεωρείται η καλύτερη αθλήτρια της κυπριακής πετοσφαίρισης. Η ασχολία της με το βόλεϊ ξεκίνησε με εντελώς απροσδόκητο τρόπο. Ήταν το Καλοκαίρι του 2010, όταν ο τότε προπονητής του Απόλλωνα Λεμεσού Ηλίας Μιχαηλίδης την συναντά τυχαία στην παραλία του Ναυτικού Ομίλου Λεμεσού, εντυπωσιάζεται από το ύψος της και την παροτρύνει να ασχοληθεί με το βόλεϊ. Έτσι η δωδεκάχρονη τότε Κατερίνα εντάσσεται στα τμήματα υποδομής του Απόλλωνα και πολύ γρήγορα αναδεικνύεται το ταλέντο της. Με τον Απόλλωνα κατακτά πρωταθλήματα των αναπτυξιακών τμημάτων, (Παγκορασίδων, Κορασίδων, Νεανίδων) και από το 2013 μεταπηδά στη γυναικεία ομάδα του Απόλλωνα.
Η Κατερίνα Ζακχαίου πετυχαίνει την ομάδα της Λεμεσού στην περίοδο της κυριαρχίας της στον κυπριακό χώρο και κατακτά μαζί της τρία τρεμπλ (Πρωτάθλημα, Κύπελλο και Σούπερ Καπ Κύπρου) από το 2013-14 έως το 2015-16. Την τελευταία περίοδο ανακηρύσσεται ως η 7η καλύτερη αθλήτρια όλων των αθλημάτων της Κύπρου και ως η καλύτερη νέα αθλήτρια στα ομαδικά αθλήματα.

Το 2016 αφού γίνεται "μήλο της Έριδος" για πολλούς συλλόγους, αποκτάται τελικά από τον Πανναξιακό, και έτσι από την Μεγαλόνησο βρίσκεται στη μεγαλύτερη των Κυκλάδων. Στη διάρκεια του Πρωταθλήματος 2016-17 πραγματοποιεί εκπληκτικές εμφανίσεις με την ομάδα της Νάξου και είναι από τους βασικούς συντελεστές της εκπληκτικής πορείας της ομάδας της μέχρι τους τελικούς του Πρωταθλήματος (για πρώτη φορά στην ιστορία της) και τον Τελικό του Κυπέλλου Ελλάδας. Ανακηρύσσεται Πολυτιμότερη Παίκτρια (MVP) των ημιτελικών του Πρωταθλήματος και από τους στατιστικολόγους της Νόβα Σπόρ ως η καλύτερη αθλήτρια κάτω των 21 ετών (ρούκι) του πρωταθλήματος.

Το Καλοκαίρι του 2017 η Κατερίνα Ζακχαίου πραγματοποιεί το μεγαλύτερο έως τότε άλμα στη καριέρα της, εντασσόμενη στο δυναμικό του Ολυμπιακού Πειραιώς. Ένας σοβαρός τραυματισμός όμως μετά την 6η αγωνιστική του πρωταθλήματος 2017-18 την υποχρεώνει να χάσει το υπόλοιπο της περιόδου και της στερεί τη χαρά της άμεσης συμμετοχής στους τίτλους που κατέγραψε στο ενεργητικό της ως μέλος της πειραιώτικης ομάδας.
Από την επόμενη περίοδο όμως αποκτά σταδιακά θέση βασικής στις ερυθρόλευκες, με τις οποίες κατέκτησε το Πρωτάθλημα Ελλάδας στις περιόδους 2018-19 και 2019-20, καθώς και το Κύπελλο Ελλάδας το 2019. (Το 2020 η διοργάνωση του Κυπέλλου διακόπηκε λόγω της Πανδημίας COVID-19).

Οι εξαιρετικές εμφανίσεις της με τον Ολυμπιακό κίνησαν το ενδιαφέρον αρκετών μεγάλων ευρωπαϊκών συλλόγων, και η Κατερίνα Ζακχαίου επέλεξε το ιταλικό πρωτάθλημα, ένα από τα κορυφαία του Κόσμου (Σέριε Α1 - 1ο επίπεδο). Αρχικά εντάχθηκε στην Γκράντα του Κούνεο, συμπαίκτρια με την Όλγα Στράντζαλη, και ακολούθως στις ισχυρότερες Προ Βικτόρια της Μόντσας, Φουτούρα (UYBA Volley) του Μπούστο Αρσίτσιο και Κιέρι '76 του ομώνυμου δήμου του Τορίνου, με την οποία κατέκτησε το Κύπελλο CEV το 2024. 

## Διεθνής καριέρα
Η Κατερίνα Ζακχαίου είναι διεθνής με την εθνική ομάδα της Κύπρου. Έχει επίσης πολλές συμμετοχές στις μικρές εθνικές ομάδες στις οποίες είχε κληθεί από από το 2012, σε ηλικία 14 ετών.
Το 2015 σε ηλικία μόλις 17 ετών ήταν μέλος της Εθνικής Γυναικών της Κύπρου που κατέκτησε το Χρυσό μετάλλιο στο Ευρωπαϊκό Πρωτάθλημα Μικρών Κρατών, στο οποίο επίσης αναδείχθηκε ως καλύτερη κεντρική.
Το 2016 με την Εθνική Κύπρου Κ19 κατέκτησε επίσης το Χρυσό μετάλλιο στο αντίστοιχο Ευρωπαϊκό Πρωτάθλημα Μικρών Κρατών.

## Διεθνείς τίτλοι
**Ευρωπαϊκό Πρωτάθλημα Μικρών Κρατών
*  2015

**Ευρωπαϊκό Πρωτάθλημα Μικρών Κρατών Κ19
*  2016

## Συλλογικοί τίτλοι - Διακρίσεις
### Διεθνείς διοργανώσεις
**[[CEV Cup πετοσφαίρισης γυναικών|Κύπελλο CEV]]
*  2024 (Κιέρι '76 Βόλεϊμπολ)

**Τσάλεντζ Καπ
*  2018 (Ολυμπιακός Πειραιώς)

### Εθνικά Πρωταθλήματα
**3 [[Α΄ κατηγορία πετοσφαίρισης γυναικών Κύπρου|Πρωταθλήματα Κύπρου]]
* [[Α΄ κατηγορία πετοσφαίρισης γυναικών Κύπρου 2013-14|2013-14]], [[Α΄ κατηγορία πετοσφαίρισης γυναικών Κύπρου 2014-15|2014-15]], [[Α΄ κατηγορία πετοσφαίρισης γυναικών Κύπρου 2015-16|2015-16]] ([[Απόλλων Λεμεσού (πετοσφαίριση γυναικών)|Απόλλων Λεμεσού]])

**3 Πρωταθλήματα Ελλάδας**
* [[Πρωτάθλημα πετοσφαίρισης Βόλεϊ Λιγκ γυναικών 2017-2018|2017-18]], [[Πρωτάθλημα πετοσφαίρισης Βόλεϊ Λιγκ γυναικών 2018-2019|2018-19]], [[Πρωτάθλημα πετοσφαίρισης Βόλεϊ Λιγκ γυναικών 2019-2020|2019-20]]  ([[Ολυμπιακός (πετοσφαίριση γυναικών)|Ολυμπιακός Πειραιώς]])
** **2η Θέση**: [[Πρωτάθλημα πετοσφαίρισης Α1 εθνικής κατηγορίας γυναικών 2016-2017|Πρωτάθλημα Ελλάδας 2016-17]] ([[Πανναξιακός Α.Ο.Ν.|Πανναξιακός Α.Ο. Νάξου]])

**Πρωτάθλημα Ιταλίας**
* **3η θέση**: 2021-22 (Προ Βικτόρια Μόντσας)

=== Εθνικά Κύπελλα ===
** 3 Κύπελλα Κύπρου
* 2014, 2015, 2016 (Απόλλων Λεμεσού)

**2 [[Κύπελλο Ελλάδας πετοσφαίρισης γυναικών|Κύπελλα Ελλάδας]]
* [[Κύπελλο Ελλάδας πετοσφαίρισης γυναικών 2017-2018|2018]], [[Κύπελλο Ελλάδας πετοσφαίρισης γυναικών 2018-2019|2019]] ([[Ολυμπιακός (πετοσφαίριση γυναικών)|Ολυμπιακός Πειραιώς]])

** 3 Σούπερ Καπ Κύπρου
* 2014, 2015, 2016 (Απόλλων Λεμεσού)
* 1 Σούπερ καπ Ελλάδας 2025 (Πανιώνιος Γυμναστικός Σύλλογος  Σμύρνης)

## Ατομικές διακρίσεις
* Ευρωπαϊκό Πρωτάθλημα Μικρών Κρατών 2015: Καλύτερη κεντρική 
* Πρωτάθλημα Ελλάδας 2016-17: Πολυτιμότερη Παίκτρια ημιτελικών του Πρωταθλήματος 
* Πρωτάθλημα Ελλάδας 2016-17: Καλύτερη αθλήτρια Κ-21 (Ρούκι) 

## Παραπομπές


## Εξωτερικοί σύνδεσμοι - Πηγές
* Κατερίνα Ζακχαίου: Παρουσίαση - Ατομικά στοιχεία - Ομάδες - Διακρίσεις women.volleybox.net
* Κατερίνα Ζακχαίου: Παρουσίαση - Αγώνες - Διακρίσεις globalsportsarchive.com
* Κατερίνα Ζακχαίου: Ατομικά στοιχεια greekvolley.eu
* Κατερίνα Ζακχαίου - Ευρωπαϊκή παρουσία www-old.cev.eu
* Εθνική Κύπρου Κ19 - 2016 www-old.cev.eu
* Εθνική Κύπρου 2017 www-old.cev.eu
* Συνέντευξη στο volleyplanet.gr (2016) www.volleyplanet.gr 
* Συνέντευξη στην εφημερίδα «ΚΥΚΛΑΔΙΚΗ» www.sportcyclades.gr 
* Συνέντευξη στο «ΦΩΣ των ΣΠΟΡ» 19.03.20 www.fosonline.gr 

Κατηγορία:Κύπριοι αθλητές
Κατηγορία:Πετοσφαιρίστριες Πανναξιακού
Κατηγορία:Πετοσφαιρίστριες ΟΣΦΠ